ናይ መወዳእታ ቃላት ኢንጂነር ስመኘው በቀለ ኣይተ እሙን ጌታሁን፡ "ኣብዚ ሕዚ እዋን ቤተሰብ ኣብ ፅቡቕ ኩነታት እዩ ዘሎ። ኣምላኽ ይመስገን። እቲ ስድራ ይብርትዕ እዩ ዘሎ" ክብል እቲ ቤተሰብ ዝርከበሉ ኩነታት ነጊሩና። መንግስቲ ካብ ስነስርዓት ቀብሪ ጀሚሩ፡ ከምዝሓገዞም ድማ ይዛረብ። ምንጪ ስእሊ, FBC መግለጺ ስእሊ, ስድራ ኢንጂነር ስመኘው በቀለ "ሓቂ ንምዝራብ ካብ ስነ-ስርዓት ቀብሪ ጀሚሩ፡ መንግስቲ ሓጊዙና እዩ። ምንም ዘውፃእናዮ ወፃኢ የለን" ኢሉ። ቦኽሪ ወዲ ኢንጅነር ስመኘው በቀለ፡ ብእምነት ስመኘው እውን፡ ናብ ዩኒቨርሲቲ ዘእትዎ 4.65 ነጥቢ ከምዘምፅአን መንግስቲ ኣብ ዩኒቨርሲቲ ኣዲስ ኣበባ ተመዲቡ ትምህርቲ ንክጅምር ሚኒስትር ትምህርቲ ይተሓባበሮም ከምዘሎ ገሊፁ። እነሓጎኦም ንደቂ ስመኘው ወይዘሮ መንበረ መኮነን ድማ፡ እቲ ስድራ ክሳብ ሕዚ ኣብ ሓዘን ከምዘሎን እቲ ስድራ ብባዕሉ ይናበር ከምዘሎ ሓቢረናና። "ስመኘው፡ ንዓይ ወደይ እዩ። ጓለይ ስለዝወለድኽዋ ጓለይ ኮይና እምበር፡ ንሱ ቦኽሪ ወደይ ከምዝኾነ እየ ዝርእዮ። ኣብ ማእኸል ኣደባባይ እዩ ተቐቲሉ። መን እዩ ቀቲልዎ፣ ብምንታይ ምኽንያት እዩ ተቐቲሉ?
